SARL-NUUS SONDAG 13 DESEMBER 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web by www.sarl.org.za. Klik 
op 'ARMT' en volg die skakels soos aangedui. Vir oudio via Echolink, koppel 
met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 28,325; 14,235; 10,130; 7,066 en 3,695 MHz ESB, asook op 52,750; 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik.) 


In die nuus vandag; 
LEWER U INSET VIR DIE SARL SE STRATEGIE VIR 2010 


SLEGS VIER PLEKKE NOG BESKIKBAAR VIR DIE KAAPSTADSE 
TUISKONSTRUKSIEKURSUS 


SPESIALE ERKENNING VIR ZS5MU 


OOSRANDKLUB GEREED OM BOLAND SE REKORD VIR 2010 TE VER- 
BETER 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


LEWER U INSET VIR DIE SARL SE STRATEGIE VIR 2010 


Vroeg in Maart 2010 sal die SARL se Raad en genomineerdes by die Nasionale 
Amateurradiosentrum byeenkom om n strategie en aktiwiteite vir 2010 en 2011 
te ontwikkel. Die strategieplan sal tydens die Nasionale Konvensie en Algemene 
Jaarvergadering, wat van 23 tot 25 April in Port Elizabeth gehou sal word, ter 
tafel gelê word. 


Lede kry die geleentheid om insette te lewer aangaande waarop SARL die be- 
hoort te fokus. Sluit op Sondag 31 Januarie 2010 met die Presidentsnet om 
19:30, by Rassie Erasmus, ZS1YT, die SARL se President, aan. Teken hierdie 
datum aan en bespreek u idees met medeamateurs tydens u klub se volgende 
vergadering. 


SLEGS VIER PLEKKE NOG BESKIKBAAR VIR DIE KAAPSTADSE 
TUISKONSTRUKSIEKURSUS 


Daar is slegs vier plekke nog beskikbaar vir die tuiskonstruksiekursus wat 23 
Januarie in Kaapstad aangebied gaan word. Diegene wat graag hierdie beskik- 
bare plekke wil vul, besoek www.sarl.org.za, klik op activities en dan op RTA 


vir besonderhede en n registrasievorm. Besprekings vir die kursusse in Durban 
en Port Elizabeth groei ook mooi aan. 


BOU n WEERLIGWAARSKUWINGSAPPARAAT 


U kan nou deur hierdie handige apparaat gewaarsku word wanneer weerlig in 
u nabyheid is. Hierdie maklike konstruksieprojek is in boustelvorm beskikbaar 
vanaf die Suid-Afrikaanse Amateurradiotrust teen R120 elk, wat verpakking en 
posgeld insluit. Om meer hieroor te wete te kom en hoe om te bestel, besoek 
www.amateurradio.org.za. 


OPSTELKOMPETISIE VIR LEERLINGE 


In opvolging van n versoek deur die Gautengse Departement van Onderwys, is 
die sluitingsdatum vir die opstelkompetisie, oor die lansering van Sumbandi- 
lasat, verskuif na 28 Februarie 2010. Dit gee aan leerlinge die geleentheid 
om na die terugkeer van hul vakansie, aan die kompetisie deel te neem. Die 
hoofprys is n Acer Aspire One Netbook en daar is baie troospryse wat 
boustelle en Symantec programmatuur insluit. Besonderhede is beskikbaar by 
www.amateurradio.org.za. 


SPESIALE ERKENNING VIR ZS5MU 


Francois Botha, ZS6BUU, Raadslid van die SARL het Alastair Campbell, 
ZS5MU, met n geraamde sertifikaat vereer waarin erkenning verleen word aan 
die ondersteuning wat hy en sy eggenote Davina gedurende die afgelope 30 
jaar aan die seiljaggemeenskap verleen het. Die sertifikaat lees: “SPECIAL 
REGOGNITION TO ALASTAIR GAMPBELL ZS5MU who, supported by 
Davina Z$5GC ,has operated the South African Maritime Mobile Net serving 
the yachting community at sea for 30 years”. 


OOSRANDKLUB GEREED OM BOLAND SE REKORD VIR 2010 TE VER- 
BETER 


Desembermaand is dit die Oosrandklub se beurt om ZS10WCS te bedryf. Die 
klub gaan sy volle kragte aanwend om te verbeter op die rekord wat deur die 
Boland Amteurradioklub opgestel is. Boland het die onderneming in September 
begin en het 2 639 kontakte in meer as 100 lande aangeteken. Hulle het 1 522 
ESB-kontakte, 1 050 d.m.v. GG en 37 d.m.v. PSK31 gemaak, wat n uiterste 
poging van die Oosrandklub sal verg om op te verbeter. Kyk op alle bande vir 
hulle uit. 


2009 BORGSKAP VIR KLAS A EN B RAE 


Kobus Conradie van LetsPlayRadio in Kaapstad het SARL-Nuus meegedeel dat 
die 2009 borgskap uitgebrei is en die ontvanger is deur n onpartydige trekking 
tydens die jaareindfunksie van die Oakdaleklub in Bellville bepaal. Die trekking 
het geslaagdes in beide Klas A en Klas B ingesluit. 


Die borgskap was vir n Yaesu FTMI1OE verstewigde tweeband mobiele radio, 
geskenk deur Verstay, die Yaesu-invoerders. 


Die gelukkige ontvanger is ZS6WWG, G Williscroft. Veels geluk! 


Die SARL bedank LetsPlayRadio en Verstay vir hul ondersteuning aan ama- 
teurradio in Suid-Afrika. 


HAMNET, GAUTENG-SUID 


n Uit die vuis oefening vir lede van HAMNET Gauteng-Suid is geskeduleer vir 
19 Desember 2009. Lede wat beskikbaar is, en gewillig is, word uitgenooi om 
deel te neem. 


Aksie “Water Save' sal vanaf 08:00 tot 10:00 plaasvind. Die doel van die oefening 
is om mobiele kommunikasievaardighede te bepaal en te toets ter voorbereiding 
vir 2010. Antwoord asb. voor of op 18 Desember ten einde te mag deelneem. 


Vir meer inligting kontak (Chris Gryffenberg, ZS6COOG, per e-pos aan 
zs6cog@gmail.com. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
'n Klein maar aktiewe sonvlek het Woensdag sy verskyning gemaak. Die sonvlek 
het 'n voorlopige einde aan die reeks vleklose dae gebring. 


20 en A0 m is die beste keuses vir DX. Gedurende die middae gaan die toestande 
na Indië goed wees. Gedurende laatmiddae en in die aande gaan toestande na 
Europa gematig wees. Kontakte met Nieu-Zeeland en Australië gaan op 15 m 
vir `n kort rukkie gedurende die oggende moontlik wees. Gedurende die middae 
is daar `n goeie kans vir 15 m-kontakte met die VSA. Smiddags en vroegaande 
gaan toestande op 15 en 20 m na Brasilië goed wees. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggend en laatmiddag goeie resultate oor die korter afstande te 
lewer. 30 m sal gedurende die middel van die dag goeie resultate oor die langer 
afstande lewer. 20 m het weer van sy glorie herwin en daar kan goeie kontakte 
oor die langer afstande gemaak word. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


13 Desember - ARRL 10 Meterkompetisie; 18 Desember Sluitingsdatum vir 
die PEARS-gelukstrekking; 19 Desember - Oefening vir lede van HAMNET 
Gauteng-Suid, 08:00 tot 10:00; 1 Januarie 2010 - Handsleutelnag met OSCAR s, 
2010: 15 tot 17 Januarie 2010 PEARS BHF/UHF-kompetisie; 23 Januarie - 
Tuiskonstruksiekursus in Kaapstad; 31 Januarie Presidentsnet om 19:30; 28 
Februarie - Sluitingsdatum vir die opstelkompetisie oor Sumbandilasat; 


SARL-nuus nooi klubs en individue om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 


in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoria-gebied uit- 
gesaai word, met herleidings op 7 (082, 7 205 en 17 860 kHz. Daar is ook 'n 
'Podcast'-uitsending waarna, geluister kan word. Vir oudiostrome en Echolink 
deur ZS6FCS, besoek www.sarl.org.za, klik op “ARMT' en volg die skakels. `n 
Heruitsending vind Maandagaande om 21:00 SAT op 3 215 kHz plaas. Sentech 
borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


Dankie dat u saamgeluister het. 73. /EX 


